《化城寺悟本心上人有轩修竹中今寺与轩幻为劫灰瓶锡游方自号竹轩志不忘也》
明代·陶宗仪

此君劲节保平安，坏衲幽居寄懒残。一榻清风敷具坐，四窗凉雨卷帘看。

梵馀瑟瑟笙箫荅，定起沈沈翡翠寒。长作化城安隐想，眼前随处碧琅玕。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。